钦定古今图书集成/明伦汇编/交谊典/第080卷 > 性理会通 > 《力行》
## 钦定古今图书集成/明伦汇编/交谊典/第080卷 > 性理会通 > 《力行》

毁不可遽誉，亦不可遽喜，不可遽怒，亦不可遽处。人
须要重厚，待人须要久远，顾岁晏如何耳。一时一暂
便动摇去，从他做毁誉，后段便难收拾。

“有不虞之誉，有求全之毁。”不虞之誉，无故而致誉也。
无实而得誉，可乎？大誉则大毁至，小誉则小毁至，必
然之理也。惟圣贤得誉，则无所可毁，大名之下难处，
在圣贤则异于是。无难处者，无实而得名，故难处。名，
美器也。造物者忌多取，非忌多取，忌夫无实而得名
者。